નામ પરથી જ ખ્યાલ આવી જાય છે કે બરેલી જેવા નાનકડા શહેરની આ વાર્તા છે. અહીં પુત્રને બદલે પુત્રીનો જન્મ થતા બીટ્ટી મિશ્રા ના (ક્રીતિ સેનન) માતા (સીમા પાહવા) અને પિતા (પંકજ ત્રિપાઠી) તેને પુત્રની જેમજ ઉછેરે છે અને બીટ્ટીને પછી આદતો પણ છોકરાઓ જેવી જ પડી જાય છે જેમાં સિગરેટ પીવી વગેરે પણ સામેલ છે. આ તરફ ચિરાગ દૂબે (આયુષ્યમાન ખુરાના) કોઈ બબલીના પ્રેમમાં નાપાસ થયા બાદ પોતાની પ્રેમ કહાણી ‘બરેલી કી બરફી’ ખાસ દોસ્ત પ્રીતમ વિદ્રોહી (રાજકુમાર રાવ)ના નામે પબ્લીશ કરે છે જેથી એની બબલી બદનામ ન થાય. બે વખત સગાઈ તૂટી જતા અને વારંવાર છોકરાઓ રીજેક્ટ કરતા બીટ્ટી એક દિવસ ઘરેથી ભાગી જાય છે અને ટ્રેનમાં ટાઈમપાસ કરવા માટે સ્ટેશનેથી બરેલી કી બરફી જ ખરીદે છે.